### Beslutning

Godkendt.

### Sagsfremstilling

## Resume og sagens baggrund

Folketinget har besluttet, at Kommunalbestyrelsen - foreløbig frem til 2025 - på et møde skal behandle Ankestyrelsens omgørelsesprocent på servicelovens område. Omgørelsesprocenten er den andel af afgørelser fra Kalundborg som er påklaget til Ankestyrelsen, som Ankestyrelsen har ændret, ophævet eller hjemvist til fornyet sagsbehandling.

Kommunalbestyrelsen skal i forbindelse med behandlingen tage stilling til, hvorvidt der er behov for at udarbejde en handlingsplan til styrkelse af den juridiske kvalitet i kommunens sagsbehandling og orientere Ankestyrelsen om beslutningen.

## Indstillinger

Kommunaldirektøren indstiller at:

1. Kommunalbestyrelsen drøfter omgørelsesprocenten på socialområdet samt på de 2 delområder børnehandicap og voksenhandicap
2. Kommunalbestyrelsen træffer beslutning om, at målsætning er, at sager der hjemvises til fornyet sagsbehandling i 2024 (Danmarkskortet 2025) højest er på niveau med landsgennemsnittet (gældende for alle 3 Danmarkskort).
3. Det med henvisning til allerede iværksatte handlinger meddeles Ankestyrelsen at der ikke udarbejdes yderligere handlingsplaner for styrkelse af den juridiske kvalitet i [adresse] sagsbehandling.

## Behandling

Direktionen, Børn- og Familieudvalget, Socialudvalget, Ældre- og Sundhedsudvalget, Økonomiudvalget, Kommunalbestyrelsen.

## Sagsfremstilling

Kommunalbestyrelsen skal, jf. bekendtgørelse af lov om retssikkerhed og administration på det sociale område (”Retssikkerhedsloven”) § 79 behandle Ankestyrelsens opgørelse af omgørelsesprocenter i klagesager.

Med udgangspunkt i en generel evaluering af kommunernes behandling af Danmarkskortet 2022 har Ankestyrelsen fremsat en række ”vigtige opmærksomhedspunkter i forhold til fremgangsmåden for behandling af Danmarkskortet på det sociale område”. Opmærksomhedspunkterne har følgende overskrifter:

* Danmarkskortet skal behandles på kommunalbestyrelsesmøde – behandlingen kan ikke afsluttes i fagudvalgene.
* Danmarkskortets tre dele - socialområdet, børnehandicapområdet og voksenspecialområdet - skal behandles (børne- og voksenhandicapområderne indgår tillige i socialområdet)
* Kommunens omgørelsesprocenter i sammenligning med de andre kommuner – og med landstallene.
* Fristen for behandling af danmarkskortet – inden årets udgang efter offentliggørelsen af tallene.
* Stillingtagen til handlingsplan – der skal tages stilling til, om der skal udarbejdes en handlingsplan.

Socialområdet:

Administrationen har i bilagte notat gennemgået og analyseret Ankestyrelses tal. Indholdet i notatet kan opsummeres som følger:

Ankestyrelsen har i 2022 truffet 78 afgørelser. Heraf er 43 afgørelser stadfæstet (55,1%), 6 ændrede/ophævede (7,6%) og 29 hjemvist til fornyet sagsbehandling (37,2%). Hvilket samlet giver en omgørelsespct. på 44,9%.

Ankestyrelsen oplyser på [adresse], at der i Kalundborg Kommune i alt er givet 2.639 ydelser på området. Det svarer til, at 0,2% af det samlede sagsantal er ændret/ophævet, og 1,1% er hjemvist til fornyet sagsbehandling.

Sammenlignes med landstal følger Kalundborg tendensen for landet som helhed, at antallet af realitetsbehandlede sager pr. indbygger faldende - set over perioden 2014 - 2022 - og Kalundborg ligger på niveau med landet som helhed.

Også antallet ændrede/ophævede sager er generelt faldende - både for landet som helhed og i Kalundborg Kommune. I 2022 ligger Kalundborg lidt under landsniveau. Opmærksomheden skal dog henledes på, at antallet af sager er lavt - så selv små udsving giver markante %-mæssige udsving.

Den relative andel af hjemviste sager er højere i Kalundborg Kommune end i landet som helhed, og medens landstendensen siden 2017 har været at andelen af hjemviste sager har ligget nogenlunde konstant lidt under 30%, har andelen i Kalundborg i den samme periode været stigende, og var i 2022 37,2%. Det skal dog bemærkes, at det faktiske antal sager, der hjemvises, er relativt konstant. Når relative andel stiger, skal det ses på baggrund af at antallet af sager, der realitetsbehandles, er faldende.

Såfremt målet er, at Kalundborg Kommune skal følge landstallene, ville antallet af hjemviste sager i 2022 skulle reduceres med ca. 6 sager.

Det sagsområde med flest hjemviste sager er Hjælpemidler - §112 - med relation til det ortopædiskeområde. Ankestyrelsen har for nylig udsendt en vejledning på området. Den er under implementering i Kalundborg Kommune.

De øvrige sager fordeler sig på 14 forskellige sagsområder og 3 forskellige chefområder.

Indstillingen om ikke at udarbejde en egentlig handlingsplan for nedbringelse af omgørelsesprocenten skal ses på baggrund af

* at stigningen i omgørelsesprocenten ikke skyldes en stigning i antal omgjorte sager, men et fald i antal af sager, der realitetsbehandles i Ankestyrelsen
* at antallet af sager, der realitetsbehandles i Ankestyrelsen udgør en relativt lille del af det samlede antal afgørelser
* at sagerne er spredt over en bred vifte af sagsområder - det er således vanskeligt at udlede generelle tendenser, der kan udarbejdes handlingsplaner på baggrund af
* der generelt i afdelingerne gøres en indsats for at forbedre det juridiske niveau i sagsbehandlingen, bl.a. gennem systematisk at benytte omgjorte sager til læringsområde.
* at der på de områder, der har flest hjemviste sager er igangsat handlinger til at nedbringe antallet af hjemviste sager.

Børnehandicapområdet:

Børnehandicapområdet er et delområde i det samlede socialområde.

Ankestyrelsen har i 2022 truffet 13 afgørelser på området. Heraf er 6 afgørelser stadfæstet (42,2%), 1 ændret/ophævet (7,7%) og 6 hjemvist til fornyet sagsbehandling (42,2%). Hvilket samlet giver en omgørelsespct. på 53,8 %.

Ankestyrelsen oplyser på [adresse], at der i Kalundborg Kommune i alt er givet 225 ydelser på området. Det svarer til, at 0,4% af det samlede sagsantal er ændret/ophævet, og 2,7 % er hjemvist til fornyet sagsbehandling.

Sammenlignet med landstallene ligger omgørelsesprocenten i Kalundborg i årene 2020, 2021 og 2022 over landsgennemsnittet.

Omgørelsesprocenten i kommunerne i [adresse] var i 2022 gennemsnitlig 50,0%, gennemsnittet for landet som helhed var 48,8 - medens den i Kalundborg, som nævnt var 53,8 %.

Opmærksomheden henledes på, at selv små ændringer i de reelle tal giver store udsving i procenttallene.

Centerchefen for Børn & Familier oplyser, at de 6 hjemviste sager fordeler sig over 4 forskellige sagsområder.

[adresse]:

Ane Bruun er et delområde i det samlede socialområde.

Ankestyrelsen har i 2022 truffet 11 afgørelser på området. Heraf er 6 afgørelser stadfæstet (54,5%), 0 ændret/ophævet og 5 hjemvist til fornyet sagsbehandling (45,5 %). Hvilket samlet giver en omgørelsespct. på 45,5 %.

Ankestyrelsen oplyser på [adresse], at der i Kalundborg Kommune i alt er givet 176 ydelser på området. Det svarer til, at 2,8 % af det samlede sagsantal er hjemvist til fornyet sagsbehandling.

Sammenlignet med landstallene ligger omgørelsesprocenten i Kalundborg i årene 2020, 2021 og 2022 over landsgennemsnittet.

Omgørelsesprocenten i kommunerne i [adresse] var i 2022 gennemsnitlig 44,9 %, gennemsnittet for landet som helhed var 39,0 - medens den i Kalundborg, som nævnt var 45,5 %.

Voksenspecial- og psykiatrichefen oplyser, at der ikke er et generelt mønster for de hjemviste sager på [adresse] område, men at Ankestyrelsen generelt har vurderet, at der skulle indhentes yderligere oplysninger.

Socialudvalget behandler halvårligt udviklingen i antallet af hjemviste sager.

## Økonomiske konsekvenser

Der er ingen økonomiske konsekvenser.

### Sagens forløb

18-12-2023 Direktionen
Anbefales.

Afbud: Bruno Frandsen der Linden

08-01-2024 Ældre- og Sundhedsudvalget

Anbefales.

Åse Mathiesen (A) og Esmarelda Frandsen (A) tog forbehold.

[adresse] og Familieudvalget
Anbefales.

Afbud: Paul Krogh

15-01-2024 Socialudvalget
Anbefales.
24-01-2024 Økonomiudvalget
Anbefales.